**ИНФОРМАЦИЈЕ О ОБРАДИ ПОДАТАКА О ЛИЧНОСТИ**

 На основу члана 23. Закона о заштити података о личности („Службени гласник РС“, број 87/2018) и члана 24. Правилника о заштити података о личности Основне школе „Краљ Петар I“ Ниш (у даљем тексту: Школа), Школа као руковалац података о личности, пружа следеће информације у вези са обрадом података о личности члановима Школског одбора из реда локалне самоуправе, лицима на радном ангажовању, стручној пракси и кандидатима за заснивање радног односа :

**1. Идентитет и контакт подаци Школе:**

* Основна школа „Краљ Петар I“ , ул. Војводе Путника бр. 1, 18000 Ниш, ПИБ 100619525, МБ 07174446;
* Телефон: 018/290-004; 018/290-005, е-mail:kraljpetarrnis@mts.rs

**2. Контакт подаци лица за заштиту података о личности:**

* Лидија Цветковић, секретар Школе,
* Телефон: 018/290-005; kraljpetarnis\_fs@mts.rs

**3. Евиденција о члановима Школског одбора из реда локалне самоуправе, лицима на радном ангажовању, стручној пракси и кандидатима за заснивање радног односа:**

Подаци о члановима Школског одбора из реда локалне самоуправе о којима Школа води евиденцију су:

1. лични подаци, и то: име, презиме, ЈМБГ, датум, место и држава рођења, држављанство, место, општина и држава становања са адресом, контакт адреса електронске поште, контакт телефон, ниво, односно степен и врста стеченог образовања према Националном оквиру квалификација Републике Србије.

Подаци о лицима на радном ангажовању о којима Школа води евиденцију су:

1. лични подаци, и то: име и презиме,адреса пребивалишта, контакт телефон.

Подаци о лицима на стручном оспособљавању о којима Школа води евиденцију су:

1. лични подаци, и то: име и презиме, ЈМБГ, пол, датум рођења, место, општина и држава рођења, држављанство, национална припадност (изјашњавање о националној припадности није обавезно), адреса, место, општина и држава становања, контакт телефон, адреса електронске поште, ниво и врста образовања и установа у којој је стечен највиши степен образовања, податак о образовању из члана 142. овог закона, психолошкој процени способности за рад са децом и ученицима, познавању језика националне мањине, начину и дужини стручног оспособљавања, подаци о стручном усавршавању, а у сврху стручног оспособљавања за полагање испита за лиценсу, у складу са законом.

Подаци о каднидатима за заснивање радног односа о којима Школа води евиденцију су:

1. лични подаци, и то: име, презиме, ЈМБГ, датум, место и држава рођења, држављанство, место, општина и држава становања са адресом, контакт телефон,ниво, односно степен и врста стеченогобразовања према Националном оквиру квалификација Републике Србије, назив и седиште школе, односно високошколске установе у којој је стечен највиши степен образовања и језик на коме је стечено основно, средње и високо образовање; податак о образовању из члана 142. Закона о основама система образовања и васпитања, психолошкој процени способности за рад са децом и ученицима.

Приликом расписивања конкурса за заснивање радног односа Школа не утврђује форму радне биографије, него је сам одређује кандидат за посао, услед чега Школа може доћи у посед већег обима података од оног који је садржан у ставу 4. овог члана, вољом кандидата за заснивањерадногодноса.

Наведене податке Школа користи и обрађује само у сврху избора кандидата по расписаном конкурсу.

**4. Сврха намераване обраде и правни основ за обраду:**

Школа обрађује податке о личности чланова Школског одбора из реда локалне самоуправе, лица на радном ангажовању, стручној пракси и кандидата за заснивање радног односа у следеће сврхе:

1. Поштовање правних обавеза Школе и запошљавање, стручно оспособљавање и радно ангажовање.

Правни основ обраде је: поштовање правних обавеза Школе, обављање послова у јавном интересу или извршење законом прописаних овлашћења Школе у складу са: Закон о основама система образовања и васпитања („Службени гласник РС“, бр. 88/17. 27/18-др. закони, 10/19 и 6/20), Закон о Агенцији за борбу против корупције („Службени гласник РС; бр.97/08,53/10, 66/11-одлука УС, 67/13-одлука УС, 112/13-аутентично тумачење, 8/15-одлука УС и 88/19), Законом о раду („Службени гласник РС“,24/2005, 61/2005, 54/2009, 32/2013, 75/2014, 13/2017 – одлука УС, 113/2017, 95/2018- аутентично тумачење), Законом о пензијском и инвалидском осигурању ("Службени гласник РС", бр. 34/2003, 64/2004-УС, 84/2004-др. закон, 85/2005, 101/2005, 63/2006-УС, 5/2009, 107/2009, 30/2010-др. закон, 101/2010, 93/2012, 62/2013, 108/2013, 75/2014, 142/2014, 73/2018 и 46/2019), Законом о евиденцијама у области рада("Службени лист СРЈ", бр. 46/96 и "Службени гласник РС", бр. 101/2005 – др. закон и 36/2009 – др. закон), Законом о здравственој заштити ("Службени гласник РС", број 25/2019), Законом о здравственом осигурању ("Службени гласник РС", број 25/2019), Законом о социјалном осигурању („Службени гласник РС", број 139/2014), Законом о финансијској подршци породици са децом („Службени гласник РС“, бр. 113/17 и 50/18), Закон о систему плата запослених у јавном сектору („Службени гласник РС“, број и др. законима.

2. Извршавање уговорних обавеза Школе.

Правни основ обраде је извршење уговора закљученог са лицем односно у вези са лицем на који се подаци односе или за предузимање радњи, на захтев лица на које се подаци односе, пре закључења уговора.

**5. Легитимни интерес Школе или треће стране за обраду:**

Систем видео надзора - визуелна контрола простора Школе и простора испред Школе, контрола физичке безбедности лица а у сврху одржавања безбедности у Школи и њеном окружењу, осигурања безбедности деце, ученика, посетиоца и трећих лица и свих трећих лица, одвраћање од криминалог понашања и насиља према људима и имовни Школе.

 Правни основ обраде је остваривање легитимих интереса Школе или треће стране.

**6. Примаоци података о личности:**

Министарство просвете, науке и технолошког развоја, Агенција за борбу против корупције, Национална служба за запошљавање, Секретаријат за дечију и социјалну заштитулице за безбедност и здравље на раду, лице за заштиту од пожара и други примаоци ради извршавања законских обавеза.

**7. Рок чувања података о личности:**

Школа ће обрађивати и чувати податке о личности у року утврђеном Законом о основном образовању и васпитању, Законом о евиденцијама у области рада и другим законским прописима као и Листом регистратурског материјала Школе, и у складу са сврхом обраде, након чега ће бити трајно обрисани или уништени

**8. Права чланова Школског одбора из реда локалне самоуправе, лициа на радном ангажовању, стручној пракси и кандидата за заснивање радног односа:**

 **1) Право на приступ**

Чланови Школског одбора из реда локалне самоуправе, лица на радном ангажовању, стручној пракси и кандидати за заснивање радног односа има право да од Школе захтева информацију о томе да ли обрађује његове податке о личности, приступ тим подацима, као и следеће информације:

* о сврси обраде;
* о врстама података о личности који се обрађују;
* о примаоцу или врстама прималаца којима су подаци о личности откривени или ће им бити откривени, а посебно примаоцима у другим државама или међународним организацијама;
* о предвиђеном року чувања података о личности, или ако то није могуће, о критеријумима за одређивање тог рока;
* о постојању права да се од руковаоца захтева исправка или брисање његових података о личности, права на ограничење обраде и права на приговор на обраду;
* о праву да се поднесе притужба Поверенику;
* доступне информације о извору података о личности, ако подаци о личности нису прикупљени од лица на које се односе.

**2) Право на исправку и допуну**

Подаци о личности чланова Школског одбора из реда локалне самоуправе, лица на радном ангажовању, стручној пракси и кандидата за заснивање радног односа који се прикупљају и даље обрађују морају бити тачни, потпуни и ажурни.

Члан Школског одбора из реда локалне самоуправе, лице на радном ангажовању, стручној пракси и кандидат за заснивање радног односа има право да се његови нетачни подаци о личности без непотребног одлагања исправе.

У зависности од сврхе обраде, члан Школског одбора из реда локалне самоуправе, лице на радном ангажовању, стручној пракси и кандидат за заснивање радног односа има право да своје непотпуне податке о личности допуни, што укључује и давање додатне изјаве.

**3) Право на брисање**

Члан Школског одбора из реда локалне самоуправе, лице на радном ангажовању, стручној пракси и кандидат за заснивање радног односа има право да захтева од Школе брисање података о личности а Школа је дужна да без непотребног одлагања избрише податке о личности,  у следећим случајевима:

1. подаци о личности више нису неопходни за остваривање сврхе због које су прикупљени или на други начин обрађивани;
2. лице на које се подаци односе је опозвало пристанак на основу којег се обрада вршила;
3. лице на које се подаци односе је поднело приговор на обраду података о личности а не постоји јачи легитимни интерес за обраду података о личности;
4. подаци о личности су незаконито обрађивани;
5. подаци о личности морају бити избрисани у циљу извршења законских обавеза руковаоца.

 **4) Право на приговор**

Члан Школског одбора из реда локалне самоуправе, лице на радном ангажовању, стручној пракси и кандидат за заснивање радног односа има право да у сваком тренутку, ако сматра да је то оправдано у односу на посебну ситуацију у којој се налази, поднесе Школи приговор на обраду његових података о личности, која се врши у циљу обављања послова у јавном интересу или извршења послова Школе.

Школа је дужна да прекине са обрадом података о запосленом које је поднело приговор, осим ако је предочила да постоје законски разлози за обраду који претежу над интересима, правима или слободама запосленог или су у вези са подношењем, остваривањем или одбраном правног захтева.

 **5) Право на ограничење обраде**

Ограничење обраде података о личности Школа ће обезбедити у следећим случајевима:

1. посетиоц и треће лице оспорава тачност података о личности, у року који омогућава Школи проверу тачности података о личности;
2. обрада је незаконита, а посетиоц и треће лице се противи брисању података о личности и уместо брисања захтева ограничење употребе података;
3. Школи више нису потребни подаци о личности за остваривање сврхе обраде, али их је посетиоц и треће лице затражио у циљу подношења, остваривања или одбране правног захтева;
4. посетиоц и треће лице је поднео приговор на обраду, а у току је процењивање да ли правни основ за обраду од стране Школе претеже над интересима запосленог.

**6) Начин остваривања права**

Захтеви за остваривање наведених права подносе се попуњавањем одговарајућег обрасца, који је доступан у на web страници **www.kraljpetar.edu.rs** Основној школи „Краљ Петар I“ Ниш или код секретара Школе (Захтев за остваривање права у вези са обрадом података о личности, Захтев за остваривање права поводом извршеног увида.

Захтев можете поднети:

* Писаним путем непосредно у секретаријату Школе;
* Путем поште на адресу: Основна школа „Краљ Петар I“ Ниш, ул. Војводе Путника бр. 1;
* Електронском поштом на e-mail:kraljpetarnis\_fs@mts. rs.

**9. Право на притужбу Поверенику за информације од јавног заначаја и заштиту података о личности**

Члан Школског одбора из реда локалне самоуправе, лице на радном ангажовању, стручној пракси и кандидат за заснивање радног односа има право да поднесе притужбу Поверенику за информације од јавног значаја и заштиту података о личности ако сматра да је обрада података о личности извршена супротно одредбама Закона о заштити података о личности (<http://www.poverenik.rs/sr/>).

**10. Правилник о заштити података о личности Основне школе „Краљ Петар I“ Ниш**

 Правилник о заштити података о личности Основне школе „Краљ Петар I“ донео је Школски одбор Основне школе „Краљ Петар I“ дана 24. 02. 2020. године и објављен је на web страници www. **www.kraljpetar.edu.rs.**

Директор Школе Лице за заштиту података о личности

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Роберт Џунић Лидија Цветковић

 Примио:\_\_\_\_\_\_\_\_\_\_\_\_\_\_\_\_\_\_\_дана:\_\_\_\_\_\_\_\_\_\_\_\_\_\_